Արտավազդ Փաշայան

Արտավազդ Բարդուղիմեոսի (Բագրատի) Փաշայան (Արթուր Փաշայան, ), հայ խորհրդային դերասան։ ՀԽՍՀ ժողովրդական արտիստ (1956)։ ԽՄԿԿ անդամ 1940 թվականից։

Կենսագրություն 
1928-1930-թվականներին սովորել է Թիֆլիսի «Հայարտան» դրամատիկական ստուդիայում, աշակերտել Ա․ Բուրջալյանին, Ս․ Քափանակյանին։ Ավարտելուց հետո աշխատել է Թիֆլիսի Հայ դրամայի, 1931 թվականին՝ Ղարաքիլիսայի (այժմ՝ Կիրովական), 1932 թվականին՝ Երևանի Գորկու անվան բանվորական, 1933 թվականին՝ կրկին Թիֆլիսի Հայ դրամայի, 1934 թվականից՝ Լենինականի Մռավյանի անվան թատրոններում։ Մարմնավորել է ավելի քան 150 կերպար՝ հայկական, ռուսական, եվրոպական ժամանակակից և դասական դրամատուրգիայից։ Լավագույններից են՝ Դողուն (Լավրենյովի «Բեկում»), Ձերժինսկի (Կապլերի և Զլատոգորովայի «Լենին»), Վասկա Պեպել (Գորկու «Հատակում»), Պարատով (Ա․ Օստրովսկու «Անօժիտը»), Ֆաբրիցիո (Գոլդոնիի «Հյուրանոցի տիրուհին»), Արթուր (Վոյնիչի «Բոռը»), Դոմենիկո (Դե Ֆիլիպոյի «Ֆիլումենա Մարտուրանո»), Գոշ (Միքայելյանի «Գոշ»), Պահլավունի (Դեմիրճյանի «Երկիր հայրենի»), Օսեփ (Սունդուկյանի ««Քանդած օշախ»)։ Փաշայանը եղել է ռեալիստական ուղղության, ռոմանտիկ–հերոսական ոճի դերասան։ Նկարահանվել է կինոյում։

Գրականություն 
 Բարսեղյան Ա., Արտավազդ Փաշայան, Երևան, 1963։
 Արտավազդ Փաշայան (ժողովածուն կազմող՝ Ռ. Փաշայան, Երևան, 1979։

Պարգևներ 
Պարգևատրվել է «Պատվո նշան» շքանշանով։

Արտաքին հղումներ 
 Արտավազդ Փաշայան 

Հայ դերասաններ
ՀԽՍՀ ժողովրդական արտիստներ
ԽՄԿԿ անդամներ